- Hindi News
- National
- जिस लापता बेटे के लिए माता पिता ने डीआईजी के सामने खाया था जहर, वही युवक गांजे के साथ पकड़ाया
जिस लापता बेटे के लिए माता-पिता ने डीआईजी के सामने खाया था जहर, वही युवक गांजे के साथ पकड़ाया
जिस लापता बेटे के लिए उसके माता-पिता ने पिछले दिनों डीआईजी के सामने ने जहर खाने की कोशिश की थी, उसी युवक को सोमवार को जूनी इंदौर पुलिस ने 2 किलो अवैध गांजे के साथ गिरफ्तार किया है।
पुलिस के अनुसार गिरफ्तार आरोपी मुरली पिता अशोक शर्मा गली नंबर 1 बीके सिंधी कॉलोनी है। इस युवक के माता-पिता ने कुछ दिन पूर्व डीआईजी हरिनारायणचारी मिश्र की जनसुनवाई में जहर खाकर जान देने की कोशिश की थी। उनका आरोप था कि उनका बेटा सूदखोरों से परेशान होकर घर से लापता हो गया है। लेकिन पुलिस प्रभावशील लोगों के दबाव में उसकी तलाश नहीं कर रही।
डीआईजी के निर्देश पर जब पुलिस ने मामले की जांच की तो पता चला जिस युवक को उसके परिजन लापता बता रहे हैं वह नशे के कारोबार में लिप्त है। वह कई लोगों से रुपए उधार लेकर भागा था। इनका एक घर द्वारकापुरी में भी होने का पता चला है। पुलिस ने आरोपी के खिलाफ एनडीपीएस एक्ट में कार्रवाई कर कोर्ट के निर्देश पर जेल भेज दिया।
tgl_Latn sot_Latn hin_Deva hin_Deva hin_Deva hin_Deva hin_Deva